ગુજરાતમાં વિધાનસભાની ચૂંટણી પડઘમ વચ્ચે રોજ નેતાઓ અને ધારાસભ્યો અંગેની નવી ખબરો, નવા વિવાદો સામે આવી રહ્યાં છે. રાજ્યમાં રાજ્યસભાની ચૂંટણી નજીક હતી તે દરમિયાન અતિવૃષ્ટિને કારણે બનાસકાંઠા સહિત ઉત્તર ગુજરાતના કેટલાયે વિસ્તારોમાં પૂરની પરિસ્થિતિ ઊભી થઇ હતી. આ દરમિયાન કોંગ્રેસના કેટલાક ધારાસભ્યો પક્ષ છોડી ભાજપ સાથે જોડાયા હતા, આથી રાજકારણીય વાતાવરણ પણ ગરમ હતું. ગુજરાત કોંગ્રેસે ભાજપ પર હોર્સ ટ્રેડિંગનો આરોપ પણ મુક્યો હતો. ત્યાર બાદ કોંગ્રેસના પ્રવક્તા શક્તિસિંહ ગોહિલ સહિત કોંગ્રેસના 40 જેટલા ધારાસભ્યો બેંગ્લોર પહોંચ્યા હતા.